97/418/EY: Komission päätös, tehty 19 päivänä kesäkuuta 1997, ominaisuuksien määritelmistä ja maataloustuotteiden luettelosta maatilojen rakennetta koskevien tilastotietojen keruuta varten annetun päätöksen 89/651/ETY liitteen I muuttamisesta (ETA:n kannalta merkityksellinen teksti)



Virallinen lehti nro L 177 , 05/07/1997 s. 0026 - 0027



KOMISSION PÄÄTÖS, tehty 19 päivänä kesäkuuta 1997, ominaisuuksien määritelmistä ja maataloustuotteiden luettelosta maatilojen rakennetta koskevien tilastotietojen keruuta varten annetun päätöksen 89/651/ETY liitteen I muuttamisesta (ETA:n kannalta merkityksellinen teksti) (97/418/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maatilojen rakennetta koskevien yhteisön tilastotietojen keruun järjestämisestä 29 päivänä helmikuuta 1988 annetun neuvoston asetuksen (ETY) N:o 571/88 (1), sellaisena kuin se on viimeksi muutettuna asetuksella (EY) N:o 2467/96 (2), ja erityisesti sen 8 artiklan 1 kohdan ja 15 artiklan, sekä katsoo, että asetuksen (ETY) N:o 571/88 8 artiklan 1 kohdan mukaisesti tehtävien tietojen keruujen ominaisuusluetteloon sekä ominaisuuksia koskeviin käsitteiden määritelmiin ja alueiden, tutkimusalueiden ja muiden alueellisten yksiköiden rajoihin tehtävistä muutoksista päätetään edellä mainitun asetuksen 15 artiklassa säädettyä menettelyä noudattaen eli pysyvän maataloustilastokomitean lausunnon antamisen jälkeen tehtävällä komission päätöksellä, asetuksessa (ETY) N:o 571/88 säädettyjen maatilojen rakennetta koskevien tietojen keruun tulokset voivat olla yhdenmukaiset koko Euroopan yhteisön alueella ainoastaan, jos kerättävien tietojen luetteloon sisältyvät käsitteet ymmärretään ja jos niitä käytetään yhtenäisesti, ominaisuusluetteloa on viimeksi muutettu komission päätöksellä N:o 96/170/EY (3) ja komission päätöksessä 89/651/ETY (4), jota on viimeksi muutettu päätöksellä 96/170/EY, säädetään vuosien 1988 ja 1997 välisissä rakennetutkimuksissa käytettävistä määrityksistä, alueista ja tutkimusalueista; tämän takia päätöstä 89/651/ETY on mukautettava ja täydennettävä, ja tässä päätöksessä määrätyt toimenpiteet ovat pysyvän maataloustilastokomitean lausunnon mukaiset, ON PÄÄTTÄNYT SEURAAVAA: 1 artikla Muutetaan päätöksen 89/651/ETY liite I tämän päätöksen liitteen mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 19 päivänä kesäkuuta 1997. Komission puolesta Yves-Thibault DE SILGUY Komission jäsen (1) EYVL N:o L 56, 2.3.1988, s. 1 (2) EYVL N:o L 335, 24.12.1996, s. 3 (3) EYVL N:o L 47, 24.2.1996, s. 23 (4) EYVL N:o L 391, 30.12.1989, s. 1 LIITE Korvataan päätöksen 89/651/ETY liitteen I kohta "D/21 Kesanto" seuraavasti: "D/21 Kesanto, jolle ei myönnetä tukea ja D/22 Kesanto, johon sovelletaan tukijärjestelmää ja jota ei käytetä taloudellisesti II. Kesantomaata ei saa sekoittaa vuoroviljelyyn (I/01) eikä käyttämättömään maatalousmaahan (H/01). Kesantomaan tärkein ominaisuus on, että se jätetään lepäämään yleensä yhden satokauden ajaksi maan parantamiseksi. Kesanto voi olla: 1) avokesantoa, jolla ei ole mitään kasvillisuutta; 2) maata, jolla on luonnonvaraista kasvillisuutta; tätä kasvillisuutta voidaan käyttää rehuna tai kyntää maahan; 3) maata, jota käytetään yksinomaan viherlannoitteen tuottamista varten. D/21 Kesanto, jolle ei myönnetä tukea I. Kaikki kiertoviljelyyn kuuluvat maa-alueet, hoidetut tai hoitamattomat, jotka eivät tuota satoa yhden satokauden aikana ja joille ei myönnetä taloudellista tukea. D/22 Kesanto, johon sovelletaan tukijärjestelmää ja jota ei käytetä taloudellisesti I. Maa, jota varten maatila on oikeutettu maatalousmaan viljelykäytöstä poistamisen tukemiseen tarkoitettuun taloudelliseen tukeen neuvoston asetuksen (ETY) N:o 2328/91 (1), neuvoston asetuksen (ETY) N:o 1765/92 (2) ja komission asetuksen (ETY) N:o 334/93 (3) tai soveltuvissa tapauksissa uusimman lainsäädännön mukaisesti. Jos maa kuuluu samankaltaiseen kansalliseen tukijärjestelmään, se luetaan tähän kohtaan. Maa, johon sovellettaessa tukijärjestelmässä maa poistetaan viljelykäytöstä viittä vuotta pidemmäksi ajaksi, on merkittävä kohtaan H/01 + H/03." (1) EYVL N:o L 218, 6.8.1991, s. 1 (2) EYVL N:o L 181, 1.7.1992, s. 12 (3) EYVL N:o L 38, 16.2.1993, s. 12